એક સંસ્થામાં દરેક માટે કઈ સરળ કામ નથી હોતું. અમુક લોકોને થોડા અઘરા કામો પણ કરવા પડે. એજ રીતે, બ્રહ્માંડની સંસ્થામાં, કુદરત જે મજબુત લોકો છે તેમને ચુનોતી ભર્યા કામ કરવા માટે તેમની પસંદગી કરે છે. કદાચ, તેને તમારી શક્તિ અને ધીરજમાં વિશ્વાસ હોય છે અને માટે તેણે તમને ખાસ વિશેષ જરૂરિયાતો વાળા બાળકનો ઉછેર કરવા માટે તમને પસંદ કર્યા હોય છે. અને મારો વિશ્વાસ કરજો કે જયારે તમે કુદરતનું કોઈ ચોક્કસ કામ કરવા માટે પસંદગી પામ્યા હોવ છો ત્યારે તે તમારી પાસેથી તે કામ લઇ ને જ રહેશે પછી ભલેને તમારી પોતાની પસંદગી તેનાં માટે ગમે તે કેમ ન હોય. તમે તમારી હોય તેટલી તમામ શક્તિથી તેનો પ્રતિકાર કરી શકો છો, પરંતુ તે તમારા રુદન તરફ ધ્યાન સુદ્ધાં પણ નહિ આપે. પરંતુ જે ક્ષણે તમે તેનો સ્વીકાર કરી લેશો, તે જ ક્ષણે તમારી અંદર અપાર ક્ષમતા અને શક્તિ આશીર્વાદ રૂપે આવી જશે. અને ત્યારે તમે તમારી ચુનોતી કરતાં પણ મોટા બની જશો.